2015 m. Jungtinių Tautų klimato kaitos konferencija

2015 m. Jungtinių Tautų klimato kaitos konferencija, dažnai trumpinama COP 21, vyko nuo 2015 m. lapkričio 30 d. iki gruodžio 12 d. Paryžiuje, Prancūzijoje. Tai buvo 21-a kasmetinė Partijų konferencijos sesija, skaičiuojant nuo 1992 m. Jungtinių Tautų Bendrosios klimato kaitos konvencijos ir 11-a Partijų susirinkimo sesija nuo 1997 m. Kioto protokolo. Konferencijos tikslas buvo pasiekti teisiškai įpareigojantį bendrą susitarimą tarp visų pasaulio valstybių dėl klimato.

Konferencija vyko Le Buržė komunoje, Paryžiuje.

 Tikslai 
Pagrindinis konferencijos aspektas – spręsti, kaip neleisti vidutinei Žemės temperatūrai viršyti 2 °C lygio, lyginant su rodikliais iki pramonės revoliucijos.

 Finansai 
Skaičiuojama, kad šios konferencijos organizavimas kainavo apie 170 mln. €. Prancūzijos vyriausybė patvirtino, kad 20 procentų šios sumos padeng4 tokios kompanijos kaip Engie, Électricité de France, Air France, Renault–Nissan aljansas ir BNP Paribas.France defends 'imperfect' fossil fuel sponsors for Paris climate summit

 Rezultatai 
Šių derybų metu Paryžiuje 195 šalių delegatai patvirtino Paryžiaus susitarimą, kuris padės stabdyti pasaulinį klimato atšilimą. Šalys užsibrėžė tikslą, jog globali temperatūra kiltų gerokai mažiau, nei 2 laipsniais bei numatė dėti pastangas, kad šiltėjimas neviršytų 1,5 laipsnio. Siekiant šių tikslų, šiltnamio dujų išmetimas iki amžiaus vidurio turėtų būti sumažintas 40-70 proc.Paryžiuje susitarta dėl žingsnių klimato šiltėjimui mažinti  Nors pradžioje ekspertų vertintas kaip daugiau simbolinis, dėl jo reikšmingo poveikio prekybai ir energetikos politikai susitarimas imtas vertinti kaip teisiškai įpareigojantis.Is the Paris Climate Agreement legally binding? Experts explain (WeForum)

 Nuorodos 

 Oficiali Prancūzijos vyriausybės svetainė 
 Oficiali JTO svetainė

 Šaltiniai 

Kategorija:Paryžius
Kategorija:Jungtinių Tautų klimato kaitos konferencijos